मधुबनी में सेवा यात्रा के प्रथम दिन मुख्यमंत्री नितीश कुमार बेनीपंट्टी के शिवनगर में विधान परिषद के सभापति पं. ताराकांत झा के प्रयास स बनल भुवनेश्वरी गया दत्त प्राथमिक स्वास्थ्य केन्द्र के उद्घाटन फीता काटी क केलिनी। उद्घाटन समारोह के संबोधित करैत मुख्यमंत्री कहलैनी कि दोसर हरित क्रांति के श्रेय आब बिहार के भेटत। ओ कहलैनी कि यहां की एतय के धरती, आवोहवा काफी बढ़िया अछि। ओ कहलैनी की आखिर कृषि के कियक नै प्राथमिकता देल जाय। पैदावार बढ़ावा आ कृषि क्षेत्र के विकसित करै के लेल सरकार कृषि रोड मैप आ कृषि कैबिनेट के गठन सेहो केलक अछि। बिहार के कतेको किसान कृषि क्षेत्र में उत्कृष्ट कार्य क आई कृतिमान स्थापित केला हे जकर चर्चा सर्वत्र भा रहल अछि। ओ स्वास्थ्य के क्षेत्र में भेल आमूलचूल परिवर्तन के बात सेहो अपन संबोधन में कहलैनी। ओ कहलैनी कि शिवनगर के इ अस्पताल अहि क्षेत्र के लेल काफी लाभदायी साबित होयत। संगही अहि अस्पताल के और सुसज्जित आ बेहतर बनाबाई के लेल सरकार हर संभव मदद करत। मुख्यमंत्री ने कहलैनी कि मिथिला में मछली आ मखाना उत्पादन के असीम संभावनाएं अछि ओकरा और विकसित करै के प्रयास कायल जा रहल अछि। मधुबनी पेंटिंग के चर्चा करैत ओ कहलैनी कि मधुबनी पेंटिंग के अंतरराष्ट्रीय बाजार प्रतिस्थापित करै के लेल सरकार प्रयास करै में जुटी गेल अछि। ओ अपन संबोधन में सड़क, बिजली, शिक्षा, स्वास्थ्य सहित कतेको विभाग के चर्चा केलैनी आ ओहिमे सरकार द्वारा कायल जा रहल प्रयास स सेहो लोग सब के अवगत करेलैनी। मुख्यमंत्री कहलैनी कि मिथिला विभूति के धरती अछि। आ मिथिला के विकास के बिना बिहार के विकास संभव नहीं अछि। स्वास्थ्य मंत्री अश्वनी चौबे के अध्यक्षता में आयोजित अहि उद्घाटन समारोह के पं. ताराकांत झा, जल संसाधन मंत्री विजय कुमार चौधरी, ग्रामीण कार्य मंत्री डॉ. भीम सिंह, ग्रामीण विकास मंत्री नीतीश मिश्र आदि सेहो संबोधित केलैनी।
 Subscribe to: Post Comments (Atom)